ߝߊ߬ߛߏ߬ ߞߊߣߎ߲ ߣߌ߫ ߝߊ߬ߛߏ߬ߞߊ߲߬ ߞߊߣߎ߲

ߝߊ߬ߛߏ߬ ߞߊߣߎ߲ ߣߌ߫ ߝߊ߬ߛߏ߬ߞߊ߲ ߞߊߣߎ߲ ߦߋ߫ ߡߎ߲߬ ߘߌ߫؟

ߝߊ߬ߛߏ߬ ߞߊߣߎ߲ ߣߌ߫ ߝߊ߬ߛߏ߬ߞߊ߲߬ ߞߊߣߎ߲ ߝߌ߬ߟߊ ߘߍ߬ߟߋ߲߫   ߞߎߡߊߘߋ߲ ߘߏ߫ ߟߊ߫ ߡߍ߲ ߕߐ߬ߣߐ߫ ߓߏ߲߬ߓߊ߬ ߞߏߛߓߍ߫ ، ߏ߬ ߦߋ߫ *ߝߊ߭* ߞߎߡߊߘߋ߲ ߠߋ߬ ߘߌ߫ ، ߡߏߦߌߓߊ߮ ߗߍ߬ߡߊ߲ ߞߊ߬ߣߌ߲߬ (ߝߊ߬ߛߏ ߣߌ߫ ߝߊ߬ߞߊ߲ ) ، ߌ ߦߴߊ߬ ߟߐ߲߫ ߣߌ߫ *ߝߊ߭* ߕߍ߫ ߦߋ߲߬ ، ߞߎߡߊߘߋ߲߫ ߝߌ߬ߟߊ ߣߌ߲߬ ߛߌ߫ ߕߍߣߊ߬ ߞߍ߫ ߟߊ߫ ߦߋ߲߬ ߸ ߌ ߘߏ߲߬ ߓߴߊ߬ ߡߍ߲߫ ߝߊ߬ߛߏ ߥߟߊ߫ ߝߊ߬ߞߊ߲ ، ߝߊ߬ߕߌ߮ ߟߋ߬ ߞߏߝߐ߫ ߞߊ߲߫ ߏ߬ ߘߌ߫. ߡߐ߰ ߛߌ߫ ߟߊ߫ ߝߊ߬ߛߏ߬ ߞߊߣߎ߲ ߕߍ߫ ߥߙߊ߬ ، ߥߟߊ߫ ߝߊ߬ߛߏ߬ ߞߊ߲ ߕߍ߫ ߘߌߦߊ߫ ߡߐ߰ ߛߌ߫ ߦߋ߫ ، ߝߴߏ߬ ߦߴߊ߬ ߕߘߍ߬ ߌ ߝߊ߭ ߖߍ߬ߘߍ ߟߋ߬ ߘߌߡߊ߲߫ ߌ ߦߋ߫ ߡߎߣߎ߲߬ . ߞߎߡߊ ߣߌ߲߬ ߜߌߟߌ߲ߡߊ߲߫ ߛߊ߫ ، ߒ߬ߞߊ߬ ، ߊ߬ ߕߍ߫ ߢߊ߬ ߝߴߊ߬ ߦߋ߫ ߝߐ߫ ߊ߬ ߢߊ ߡߊ߬ ߟߋ߬ ߕߋߙߎ߫ ߸ ߘߏ߫ ߜߘߍ߫ ߕߴߏ߬ ߘߌ߫ : ߡߐ߰ ߛߌ߫ ߕߍ߫ ߛߋ߫ ߊ߬ ߝߊ߬ߞߊ߲ ߥߟߴߊ߬ ߝߊ߬ߛߏ ߞߊ߬ߣߎ߲߬ ߠߊ߫ ߝߴߏ߬ ߦߴߊ߬ ߕߘߍ߬ ߗߐ߫ ، ߊ߬ ߓߘߴߊ߬ ߝߊ߭ ߞߊ߬ߣߎ߲߬ ߡߎߣߎ߲߬ ߸ ߤߊߟߌ߬ ߘߋ߲ ߦߋ߫ ߡߏߦߌߓߊ߮ ߓߊߘߋ߲ ߣߴߊ߬ ߕߋߙߌ ߣߴߊ߬ ߘߍ߬ߢߐ߲߮ ߠߎ߬ ߟߊ߫ ߞߊ߬ߣߎ߲ ߟߊߓߐ߫ ߟߊ߫ ߡߏߦߌߓߊ߮ ߖߍ߬ߘߍ ߕߊ ߟߋ߬ ߝߍ߬ ߸ ߞߏ߫ ߕߐ߭ ߓߍ߯ ߝߣߊ߫ ߦߋ߫ ߝߊ߬ - ߞߊߣߎ߲ ߠߋ߬ ߝߍ߬ .

ߓߏ߲߬ߧߊ ߣߌ߫ ߞߊ߬ߣߎ߲ ߘߊ߬ߕߍ߰ߓߐ ߘߋ߲ ߣߴߊ߬ ߡߊ߲ߛߊ ߕߍ߫

ߝߊ߬-ߓߏ߲߬ߧߊ ߦߋ߫ ߝߋ߲߫ ߢߌߣߌ߲ߕߊ߫ ߘߌ߫ ߡߍ߲߫ ߘߌߦߊߜߏߦߊߣߍ߲߫ ߘߋ߲ ߓߍ߯ ߡߊ߬ ، ߒ߬ߞߊ߬ ߝߊ߬-ߞߊߣߎ߲ ߘߏ߲߬ ߦߋ߫ ߝߋ߲߫ ߘߌߕߊ߫ ߟߋ߬ ߘߌ߫ ߡߍ߲߫ ߞߊ߫ ߞߊ߲߫ ߞߊ߬ ߘߌ߫ ߘߋ߲ ߓߍ߯ ߡߊ߬ ߸ ߘߊ߲߬ߕߍ߰ߓߐ߬ߓߊ߫ ߦߋ߫ ߞߎߡߊ߫ ߝߌ߬ߟߊ ߢߌ߲߬ ߠߎ߬ ߕߍ߫ ( ߝߋ߲ ߡߍ߲ ߢߌߣߌ߲ߣߍ߲߫ ߘߋ߲ ߝߍ߬ ، ߊ߬ ߣߌ߫ ߡߍ߲ ߞߊ߫ ߞߊ߲߫ ߞߊ߬ ߘߴ ߊ߬ ߡߊ߬ ) ، ߏ߬ ߓߍ߯ ߘߏ߲߬ ߦߋ߫ ߝߋ߲߫ ߞߋߟߋ߲߫ ߔߋ߫ ߟߋ߬ ߘߐ߫ ، ߡߍ߲ ߕߐ߯ ߞߏ߫ ߟߊ߬ߡߐ ߥߟߊ߫ ߡߊ߬ߙߊ ߸ ߡߊߛߊ߫-ߓߏߧߊ ߦߋ߫ ߘߌߦߊߜߏߦߊ ߘߌ߫ ߘߋ߲ ߞߊ߲߬ ߡߍ߲ ߢߌߣߌ߲ߣߴߊ߬ ߝߍ߬ ، ߣߴߊ߬ ߡߴߏ߬ ߞߍ߫ ߘߋ߲ ߘߴߏ߬ ߞߎ߲߬ߞߏ ߕߊ߬ ߸ ߡߊ߲ߛߊ߫-ߞߊߣߎ߲ ߘߏ߲߬ ߦߋ߫ ߝߋ߲߫ ߞߙߍߞߙߍߣߍ߲߫ ߘߌ߫ ߡߍ߲ ߦߋ߫ ߘߌ߫ ߟߊ߫ ߘߋ߲ ߡߊ߬ ، ߣߴߊ߬ ߡߊ߫ ߘߌ߫ ߘߋ߲ ߡߍ߲ ߡߊ߬ ، ߏ߬ ߣߴߊ߬ ߡߊ߲ߛߊ ߟߎ߬ ߘߌ߫ ߘߍ߬ ߏ߬           ߞߎ߲߬ߞߏ ߟߊ߫ ߞߵߊ߬ ߞߐߝߟߌ߫ ߖߎ߮ ߦߋ߫ ߜߍ ߘߐ߫.

ߝߏ߫ ߒ߬ ߞߋ߬ߟߋ߲߬ߞߋ߬ߟߋ߲߬ߠߊ ߦߋ߫ ߒ߬ ߠߊ߫ ߞߍߕߊ ߣߌ߫ ߒ߬ ߠߊ߫ ߤߊߞߍ ߟߐ߲߫ ، ߝߊ߬ߙߊ߲߬ߛߌ߬ߞߊ߲ ߘߐ߫ ( ߘߙߎߥߊ ߋ߬ ߘߋ߬ߝ߭ߎߥߊߙ )  ߊ߬ ߝߌ߬ߟߊ ߦߋ߫ ߟߊ߬ߡߐ ߞߣߐ߫ ߝߋ߲߫ ߠߋ߬ ߘߌ߫ ، ߞߊ߬ ߞߋߟߋ߲ ߘߌ߫ ߘߋ߲ ߡߊ߬ ، ߞߵߊ߬ ߘߌߦߊߜߏߦߵߊ߬ ߕߐ߬ ߞߋߟߋ߲ ߞߍ ߟߊ߫ ߸ ߡߐ߰ ߕߴߊ߬ ߝߐ߫ ߡߐ߰ ߡߊ߬ ߞߏ߫ ߒ ߞߊ߬ߣߎ߲߬ ߸ ߝߋ߲߫ ߟߊߞߙߐ߬ߛߌ߬ߕߊ߫ ߞߏ߬ߣߌ߲߬ ߦߴߊ߬ ߘߌ߫ ߞߴߊ߬ ߟߊߘߊ߬ߙߏ߫ ߞߵߊ߬ ߟߊߞߊ߲ߘߊ߫ ߸ ߦߏ߫ ߌ ߓߊ߯ ߦߙߌ ߕߘߎ߫ ، ߌ ߦߴߌ ߘߐ߰ߘߏ߲߬ ߣߴߏ߬ ߟߊ߫ ߢߊ ߡߍ߲ ، ߊ߬ ߕߍ߫ ߢߊ߬ ߞߏ ߡߍ߲ ߠߎ߫ ߞߐ߫ ߞߴߏ߬ ߓߍ߯ ߞߍ߫ ߛߴߊ߬ ߘߌ߫ ߓߊߟߏ߫ . ߣߌ߫ ߡߐ߰ ߘߴߊ߬ ߟߊߓߐ߫ ߞߎߡߊ߫ ߝߍ߬ ߸ ߞߊ߬ߣߎ߲ ߦߋ߫ ߘߊ߲ߓߊ߮ ߟߊ߫ ߝߋ߲߫ ߘߌߣߍ߲߫ ߠߋ߬ ߘߌ߫ ߘߋ߲ ߣߴߊ߬ ߡߊ߲ߛߊ ߡߊ߬ ، ߞߵߊ߬ ߘߏ߲߫ ߊ߬ߟߎ߫ ߛߣߐ߬ߡߍ ߘߐ߫. ߡߊ߬ߘߋ߲߫ ߛߊ߲߬ߘߊ ߞߊ߲߫ ߞߏ߫ : * ߓߏ߲߬ߢߊ߬ ߦߋ߫ ߡߊ߲߬ߘߋ߲߫ - ߓߏ߲߬ߢߊ߬ ߟߊ߬ߛߊߦߌ߲ ߝߣߊ߫ ߦߋ߫ ߡߊ߲߬ߘߋ߲߬ *߸ ߊ߲ ߧߴߊ߬ ߝߙߵߊ߬ ߞߊ߲߬ ߕߎ߲߯ߣߌ߲߫ ، ߞߏ߫: * ߞߊ߬ߣߎ߲߬ ߦߋ߫ ߡߊ߲߬ߘߋ߲߫ - ߞߊ߬ߣߎ߲߬ ߟߊ߬ߛߊߦߌ߲ ߝߣߊ߫ ߦߋ߫ ߡߊ߲߬ߘߋ߲߬ * ߸ ߓߏ߲߬ߧߊ ߦߋ߫ ߝߋ߲߫ ߞߘߎߞߘߎߕߊ߫ ߘߌ߫ ߢߊ ߡߍ߲ ߞߊ߬ߣߎ߲ ߝߣߊ߫ ߢߊ߫ ߞߋߟߋ߲ ߏ߬ ߟߋ߬ ߡߊ߬ ߸ ߡߍ߲ ߓߴߌ ߓߏ߲߬ߧߊ߬ ߥߟߊ߫ ߞߵߌ ߞߊ߬ߣߌ߲߬ ، ߌ ߦߴߊ߬ ߟߊߛߊ߬ߦߌ߲߬ ߠߴߏ߬ ߕߌ߱ ߟߋ߬ ߡߊ߬ .

ߌ ߓߊ߯ ߡߐ߱ ߟߊ߫  ߓߍߓߊ߯ߦߊ ߟߊ߫ ߟߊߞߙߐ߬ߛߌ߬ ، ߌ ߘߴߊ߬ ߦߋ߫ ߣߌ߫ ߞߊ߬ߣߎ߲ ߕߍ߫ ߞߍߢߊ߫ ߜߘߍ߫ ߛߌ߫ ߕߍ߫ ߸ ߓߊߏ߬ ߡߐ߱ ߘߋ߲ ߦߋ߫ ߛߊ߲߬ ߦߙߌ߬ߞߊ߬ ߖߊ߲߫ ߠߋ߬ ߓߊߟߏ߫ ߟߊ߫ ߛߊߣߵߊ߬ ߦߋ߫ ߛߋ߫ ߊ߬ ߖߘߍ߬ ߞߘߐ߫ ߸ ߡߐ߱ ߘߏ߫ ߦߋ߫ ߘߏ߫ ߘߏ߬ߣߌ߲ ߕߊ߬ ( ߞߵߊ߬ ߞߎ߲߬ߞߏ߫ ߘߐ߰ߡߊ߬ߣߍ߲ ߣߴߊ߬ ߓߏ߲߬ߓߊ ߕߊ߬ ) ، ߌ ߘߴߊ߬ ߦߋ߫ ߞߴߏ߬ ߡߊ߬ߞߏ ߦߋ߫ ߞߊ߬ߣߎ߲ ߠߋ߬ ߟߊ߫ ߸ ߣߴߏ߬ ߕߍ߫ ، ߊ߬ ߞߍߢߊ߫ ߕߍ߫ . ߛߊߓߎ߬ ߤߌߣߊ ߦߋ߫ ߞߊ߬ߣߎ߲ ߘߐ߫ ، ߤߌߣߊ ߦߋ߫ ߞߊ߬ߣߎ߲ ߓߍ߯ ߘߐ߫ ߸ߒ߬ߞߊ߬ ߞߊ߬ߣߎ߲߬ ߞߏ߬ߣߌ߲߬ ߕߍ߫ ߤߌߣߊ ߓߍ߯ ߘߐ߫ ، ߓߊߏ߬ ߌ ߘߌ߫ ߤߌߣߊ߫ ߘߏ߫ ߟߊ߫ ߞߵߊ߬ ߕߘߍ߬ ߌ ߡߴߏ߬ ߕߌ߱ ߞߊ߬ߣߎ߲߬ ߸ ߌ ߘߏ߲߬ ߕߍ߫ ߡߐ߰ ߞߊ߬ߣߎ߲߬ ߣߴߊ߬ ߤߌߣߊ߫ ߕߴߌ ߟߊ߫ ߸ ߞߊ߬ߣߎ߲ ߞߣߐ߫ ߝߋ߲ ߘߏ߫ ߟߋ߬ ߤߌߣߊ ߘߌ߫ ، ߊ߬ ߘߏ߲߬ ߞߣߐ ߝߙߍߟߋ߲߫ ߞߊ߬ ߕߊ߬ߡߌ߲߬ ߤߌߣߊ ߞߊ߲߬ .

ߡߊ߲ߛߊ ߓߴߊ߬ ߖߍ߬ߘߍ߫ ߞߊ߬ߣߎ߲ ߣߌ߫ ߘߋ߲ ߞߊ߬ߣߎ߲ ߠߊߓߊ߯ߙߊ߫ ߞߛߊߞߊ ߡߍ߲ ߘߐ߫ ، ߏ߬ ߟߋ߬ ߘߌ߫ ߓߊ߲߫ ߞߊ߬ ߟߊߛߊ߬ߦߌ߲߬ ߊ߬ߟߋ߫ ߡߊ߬ ߕߎ߲߯ߣߌ߲߫ ߘߋ߲ ߝߍ߬ ، ߊ߬ ߡߊ߲ߛߊ ߡߊ߬ߞߏ ߦߴߊ߬ ߟߊ߫ ߕߎ߬ߡߊ ߡߍ߲ ߞߐ߬ߘߐ ߣߌ߫ ߘߛߍ ߓߟߏ߫ ߸ ߕߎ߬ߡߊ ߏ߬ ߟߊ߫ ߡߊ߲ߛߊ ߡߊ߬ߞߏ߬ߓߊ߫ ߦߋ߫ ߘߋ߲ ߠߊ߫ ߞߊ߬ߣߎ߲ ߠߊ߫ . ߏ߬ ߞߏߛߐ߲߬ ، ߌ ߓߊ߯ ߘߋ߲ ߡߏߦߌߓߊ߮ ߦߴߊ߬ ߓߟߏ߫ ߢߊ ߡߍ߲ ، ߛߌߞߊ߫ ߕߴߊ߬ ߘߐ߫ ، ߕߎ߬ߡߊ߬ ߘߏ߫ ߊ߬ ߞߊ߬ ߡߍ߲ ߘߌ߫ ߏ߬ ߟߋ߬ ߦߋ߫ ߟߊߛߊ߬ߦߌ߲ ߞߊ߲߬ ߡߊ߲ߛߊ ߏ߬ ߡߊ߬ ߸ ߝߊ߬ߛߏ ߣߌ߫ ߝߊ߬ߛߏ߬ߞߊ߲ ߞߊ߬ߣߎ߲ ߦߋ߫ ߝߋ߲߫ ߘߌ߫ ߡߍ߲ ߓߐ߫ ߟߊ߫ ߝߊ߭ ߞߍߗߏ߮ ߘߐ߫ ، ߡߐ߰ ߕߍ߫ ߞߴߊ߬ ߝߊ߬ߞߊ߲ ߣߴߊ߬ ߝߊ߬ߛߏ ߝߍ߬ ߝߴߏ߬ ߦߴߊ߬ ߕߘߍ߬ ߖߐ߫ ߊ߬ ߓߘߊ߫ ߞߴߊ߬ ߝߊ߭ ߝߍ߬ ߸ ߌ ߘߏ߲߬ ߕߍ߫ ߞߴߌ ߝߊ߭ ߝߍ߬ ߝߴߏ߬ ߦߴߊ߬ ߕߘߍ߬ ߝߋ߲߫ ߘߡߊߘߡߊ߫ ߦߋ߲߬ ߌ ߓߘߴߏ߬ ߛߐ߬ߘߐ߲߫ ߊ߬ ߟߊ߫ :
߁߭* : ߘߋ߲ ߞߊߣߊ߬  ߟߋ߬ߓߎ߬ ߞߏ߫ ߟߊߞߏߟߐ߲߫ ߊ߬ ߝߊ߭ ߟߊ߫ ߡߍ߲ ߘߌ߫ ߟߊ߬ߜߊߛߌ ߟߊߛߋ߫ ߞߐߙߍ ߡߊ߬ ߸ ߏ߬ ߦߋ߫ ߞߊ߬ߣߎ߲ ߟߐ߬ߛߋ߲߬ ߝߟߐ ߟߋ߬ ߘߌ߫. 
߂߲* : ߡߊ߲ߛߊ ߦߋ߫ ߞߍ߫ ߞߏߟߐ߲ߠߊ߫ ߘߌ߫ ߛߊ߫ ߘߋ߲ ߞߣߊ߫ ߖߐ߬ ߊ߬ ߤߊ߲ߞߟߌ ߡߊ߬ ، ߏ߬ ߘߐ߫ ߝߏ߫ ߘߋ߲ ߦߴߊ߬ ߟߐ߲߫ ߞߴߊ߬ ߡߏߦߌߓߊ߮ ߞߊ߬ ߞߏ߫ ߟߐ߲߫ ߊ߬ߟߋ ߘߌ߫ ߸ ߊ߲ ߘߏ߲߬ ߢߊ߯ ߊ߬ ߟߊ߫ ߒ߬ ߓߘߊ ߞߊ߬ߙߊ߲߬ߠߊ߫ ߝߌߟߊ ߝߊ߲߬ߓߊ ߖߐ߬ߣߍ߲߫ ߡߊ߲ߛߊ ߟߎ߬ ߟߊ߫ ߟߐ߲ߠߌ߲ ߡߊ߬ ( ߕߎ߬ߓߊ߬ߓߎ߬ ߞߊߙߊ߲ ߣߌ߫ ߊ߬ߙߊ߬ߓߎ߬ ߞߊߙߊ߲ ). 
߃߲* ߡߊ߲ߛߊ ߟߊ߫ ߟߊ߬ߡߐ ߞߍ߫ ߗߏ߮ : ߡߊ߲ߛߊ ߟߊ߫ ߡߙߊ߬ߞߍ߬ߢߊ ߝߣߊ߫ ߘߌ߫ ߛߴߊ߬ ߞߊ߬ߣߎ߲ ߘߏ߲߬ ߠߊ߫ ߥߟߊ߫ ߞߵߊ߬ ߓߐ߫ ߘߋ߲ ߛߣߐ߬ߡߍ ߘߐ߫ ߸ ߏ߬ ߘߐ߫ ߝߏ߫ ߡߊ߲ߛߊ  ߦߴߊ߬߬ ߟߊ߫ ߡߊ߬ߙߊ ߞߍ߫ ߞߊ߲ߞߋߦߊ߫ ߘߌ߫ ، ߘߋ߲ ߤߌߣߊ ߣߴߊ߬ ߘߌߦߊߒߧߍ ߣߴߊ߬ ߟߊߞߊ߲ߘߊ ߣߴߊ߬ ߟߊߝߊ߬ߛߊ ߓߍ߯ ߘߝߊߣߍ߲߫ ߡߍ߲ ߞߣߐ߫  ߞߐ߲ߞߐ߲ߞߐ߲߫ ߸  ߣߌ߲߬ ߞߍߗߏ߯ ߛߊ߬ߓߊ ߘߏ߫ ߓߊ߯ߣߊ߬ ߡߊ߲ߛߊ ߡߍ߲ ߖߊ߲߬ ، ߏ߬ ߘߌ߫ ߛߋ߫ ߞߍ߫ ߟߊ߫ ߕߙߎ߬ ߘߌ߫ ߞߊ߬ ߘߏ߫ ߓߐ߫ ߊ߬ ߞߊ߬ߣߎ߲ ߠߊ߫ ߥߟߊ߫ ߞߵߊ߬ ߓߊ߲߫ ߘߋ߲ ߛߣߐ߬ߡߍ ߘߐ߫ . ߝߊ߬ߛߏ ߥߟߊ߫ ߝߊ߬ߞߊ߲ ߞߊ߬ߣߎ߲ ߛߘߌ߬ߣߍ߲߫ ߝߊ߭ ߖߍ߬ߘߍ ߟߋ߬ ߝߟߐ߫ ߟߊ߫ ߸ ߌ ߓߴߌ ߝߊ߬ ߞߊ߬ߣߎ߲߬ ߛߌߞߊ߫ ߕߴߊ߬ ߘߐ߫ ، ߌ ߘߴߊ߬ ߓߘߊ ߣߴߊ߬ ߞߊ߲ ، ߣߴߊ߬ ߓߘߊߡߐ߮ ߣߴߊ߬ ߓߟߏߝߋ߲ ߠߎ߬ ߞߊ߬ߣߎ߲߬ . ߏ߬ ߘߐ߫ ߛߊߣߴߌ ߦߋ߫ ߡߐ߰ ߞߟߍ߬ ߞߴߊ߬ ߟߊ߫ ߝߊ߬ߛߏ߬ ߞߊߣߌ߲ ߣߴߊ߬ ߟߊ߫ ߝߊ߬ߛߏ߬ߞߊ߲߬ ߞߊߣߌ߲ ߥߟߴߊ߬ ߟߊ߫ ߖߘߍ߬ ߞߊߣߌ߲ ߘߐ߯ߡߊ߲߫ ߸ ߌ ߦߵߊ߬ ߟߐ߲߫ ߡߎߣߎ߲߬ ߊ߬ ߟߊ߫ ߝߊ߬ ߞߊߣߌ߲ ߦߋ߫ ߘߌ߬ ؟ 
ߏ߬ ߓߊ߯ ߞߍ߫ ߌ ߕߍߣߊ߬ ߓߍ߯ ߖߙߊ߬ߞߌ߫ ߥߟߊ߫߫ ߞߊ߬ ߖߌ߰ ߓߍ߯ ߟߊ߫ ، ߓߊߏ߬ ߝߋ߲ ߡߍ߲߫ ߕߍ߫ ߡߐ߱ ߓߟߏ߫ ߏ߬ ߡߊ߲߫ ߞߊ߲߫ ߞߊ߬ ߢߌߣߌ߲߫ ߊ߬ ߟߊ߫ ߸
ߡߊ߲ߛߊ߫ ߓߏ߲ߧߊ ߦߋ߫ ߘߌߦߊߜߏߦߊ ߘߌ߫ ߘߋ߲ ߓߍ߯ ߞߊ߲߬ ، ߒ߬ߞߊ߬ ߡߊ߲ߛߊ߫ ߞߊߣߎ߲ ߦߋ߫ ߝߋ߲߫ ߘߌߕߊ߫ ߘߌ߫ ߘߋ߲ ߠߎ߬ ߡߊ߫ ߟߊ߬ߡߐ ߞߣߐ߫ ߸ ߣߌ߫ ߡߍ߲ ߡߊ߫ *ߡߊ߲ߛߊ߫ ߓߏ߲ߧߊ ߣߌ߫ ߡߊ߲ߛߊ߫ ߞߊߣߎ߲* ߟߐ߲߫ ߞߵߊ߬ߟߎ߬ ߓߐ߫ ߢߐ߲߮ ߘߐ߫ ، ߏ߬ ߞߊߟߌ߲ߡߊ߲߫ ߊ߬ߟߎ߫ ߓߊ߬ߛߊ߲߬ ߠߊ߫ ߸ ߕߎ߬ߡߊ߬ ߘߏ߫ ، ߌ ߘߌ߫ ߘߏ߫ ߟߊ߫ ߝߊ߬ߞߊ߲߬ ߞߊߣߎ߲ ߘߐ߯ߦߊ ߞߍ߫ ߘߊ߲ߞߊߘߋ߲ߦߊ ߘߌ߫ ߞߵߊ߬ ߕߍ߬ߘߍ߫ ߊ߬ ߣߴߏ߬ ߕߍ߫ ߞߋߟߋ߲߫ ߘߌ߫ ߸ ߊ߬ ߝߊ߭ ߖߍ߬ߘߍ ߟߋ߬ ߡߴߊ߬ ߞߊ߬ߣߎ߲ ߘߌ߫ ߘߋ߲ ߡߊ߬ .


ߊ߬ ߛߓߍߦߊߓߊ߮ : ߡߊ߰ߙߌ߬ߖߐ߲߫ ߊߓߑߘߎߟߊߦߌ߬ ߘߎ߲߬ߓߎ߲߬ߦߊ߬ ߸ ߒߞߏ ߘߞߋߘߋ߲߫ ߠߋ߬ ߖߎߙߊ߲ߞߊߡߊ߲ ߖߌߞߙߐߣߌ߲߫ ߞߌ߲߬ߘߊ ߟߊ߫ ، ߓߡߊ߬ߞߐ߫ ߞߊ߬ߝߏ߬ߙߋ߲߬ ߣߊ߯ߣߌ߲ߣߊ߲ ߠߊ߫ ، ߡߊ߬ߟߌ ߞߊ߲ߓߍ߲߫.*